Ամեն ինչ հիանալի էր. երկար, մանրամասն մշակված գործողության արդյունքն արդարացավ, մի մատնության հետքով բազայում հայտնված օրինապահների այցելությունը զուր չանցավ, նրանք հուսախաբ չեղան: Եվ ինչպիսի՜ կոնկրետ հասցե՝ ամեն ինչ մի տեղում: Երեւի թալանչիները մտածել էին՝ կողոպտվածն այստեղ թաքցնելը ոչ ոքի մոտ կասկած չի առաջացնի, եւ այստեղից աննկատ ու հեշտ կլինի գողացվածը վաճառելը: Սրիկաներ, այդ ո՞ւմ փայն եք հափափ անում: Փաստորեն, հայտնաբերվեց զինվորի ուտելիքը հափշտակողների հերթական «որջը»: Ոստիկանների խայտանքին չափ ու սահման չկար՝ եւս մի ցնցող, արտակարգ գործ կպավ: